بئله بير چتينليک‌لره باخماياراق او، ايلک مکتبين آلتينجي صينيفي‌ده ساوا و ساوا شهرينين اطرافيندا يئرله‌شن نئچه يوز کندين اؤيرنجي‌لري‌نين ايچينده ان يوکسک رتبه ايله بيتيريب، بير جوت گيوه باشماق جاييزه آلميشدير. علي کمالي اوْرتا مکتبي‌ده ساوادا اوخومالي اوْلموشدور. او، اونجه «مرضيه باجي» آدلي بير قارينين، سوْنرالار ايسه رحمتليک «حاجي سيد جاواد حسيني» و اوغلو «حاجي سيد حسن حسيني»نين ائوينده و اونلارين حيمايه‌سي آلتيندا اوز تحصيلينه داوام ائتديرمشدير. ائله او ائولرده اولان اؤيرنجي اوشاقلارا درس اورگه‌ده‌رک، آرا سيرا بير شعرده يازميشدير. کمالي‌نين اورتا مکتبين اۆچونجو ايلينده اوزو يازيب اوخولدا ديواردان آساراق اويرنجي‌لره ماراقلي اولان قزئت‌لري، اوخولون بير سيرا اويرتمن‌لري طرفيندن سانسورا معروض قاليب، سوْنرادا دايانديريلميشدير.